*Վիքիպեդիայում կան հոդվածներ Սիմոնյան ազգանունով այլ մարդկանց մասին։*

**Ավագ Սլավիկի Սիմոնյան** (հոկտեմբերի 26, 1991(1991-10-26), Եղվարդ, Հայաստան), հասարակական գործիչ, ձեռներեց և սրարտափ ներդրող, «Triple S Ventures» վենչուրային կազմակերպության համահիմնադիր և ղեկավար գործընկեր, «Ստարտափ Արմենիա» հիմնադրամի համահիմնադիր և հոգաբարձուների խորհրդի անդամ, «Սիսայդ Ստարտափ Սամմիթ» միջազգային միջոցառման համահիմնադիր, «Ռենեսանս» մշակութային և ինտելեկտուալ հիմնադրամի փոխտնօրեն, Վիլյամ Սարոյանի տուն-թանգարան-ի ղեկավար։

Կենսագրություն
--------------

Ծնվել է 1991 թվականի հոկտեմբերի 26-ին Կոտայքի մարզի Եղվարդ քաղաքում։ 1998 թվականից 2008 թվականը սովորել է Եղվարդի համար 5 միջնակարգ դպրոցում։ 2008 թվականին ընդունվել է Ճարտարապետության և շինարարության Հայաստանի ազգային համալսարանի ճարտարապետաշինարարական ֆակուլտետի արդյունաբերական և քաղաքացիական շենքերի ճարտարապետության ամբիոն, որը ավարտել է 2012 թվականին՝ ցուցաբերելով գերազանց առաջադիմություն։ 2012 թվականին ընդունվել է մագիստրատուրա՝ նույն մասնագիտությամբ։

* 2014 թվականին նշանակվել է «Ռենեսանս» Մշակութային և Ինտելեկտուալ հիմնադրամի փոխտնօրեն։
* 2016 թվականից ղեկավարում է «Սարոյան Հաուս» նախագիծը,
* 2016 թվականից «Ստարտափ Արմենիա» հիմնադրամի հոգաբարձուների խորհրդի անդամ է և «Սիսայդ Ստարտափ Սամմիթ» միջազգային միջոցառման համահիմնադիր,
* 2018 թվականից հանդիսանում է ԱՄՆ Ֆրեզնո քաղաքում հիմնադրված Վիլյամ Սարոյանի տուն-թանգարանի ղեկավար։
* 2022 թվականից հանդիսանում է «Triple S Ventures» վենչուրային կազմակերպության համահիմնադիր և ղեկավար գործընկեր։

Ռենեսանս մշակութային և ինտելեկտուալ հիմնադրամ
---------------------------------------------

«Ռենեսանս» մշակութային և ինտելեկտուալ հիմնադրամը գործում է 2013 թվականից։ Հիմնադրամի նպատակն է պահպանել և աշխարհով մեկ տարածել հայկական մշակութային և ինտելեկտուալ ժառանգությունը։

### Սարոյան Հաուս նախագիծ

2016 թվականին «Ռենեսանս» մշակութային և ինտելեկտուալ հիմնադրամը ձեռք է բերել հայտնի ամերիկահայ գրող Վիլյամ Սարոյանի տունը Ֆրեզնոյում, որը հանվել էր աճուրդի։ Հիմնադրամի շրջանակներում ձևավորվել է «Սարոյան Հաուս» նախագիծը։ Հիմնադրամը նպատակ ուներ վերականգնել գրողի տան միջավայրը, որպեսզի յուրաքանչյուր այցելու կարողանա ծանոթանալ Սարոյանի կյանքի ու գործունեության հետ։ Դրա գործունեությունը միտված էր սկզբնական փուլում գրողի տունը պահպանելուն և տուն-թանգարան դարձնելուն, իսկ այժմ՝ հայ-ամերիկացի գրող Վիլյամ Սարոյանի գրական ժառանգության պահպանմանը և հանրահռչակմանը, ինչպես նաև՝ տուն-թանգարանի անխափան աշխատանքը ապահովելուն։ Տուն-թանգարանի բացումը տեղի է ունեցել 2018 թվականի օգոստոսի 31-ին՝ գրողի 110-ամյակին։

«Ստարտափ Արմենիա» հիմնադրամ
---------------------------

«Ստարտափ Արմենիա» հիմնադրամը գործում է 2016 թվականից : Ունենալով Հայաստանում ստարտափ էկոհամակարգի զարգացման տեսլականը՝ հիմնադրամն իր առջև սահմանել է հետևյալ նպատակները՝ ստեղծել ինքնուրույն և բարգավաճ ստարտափ համայնք, նպաստել ազգային բարեկեցության բարելավմանը։ Այդ նպատակի իրականացման համար հիմնադրամը պարբերաբար կազմակերպում է միջոցառումներ, որոնց ժամանակ ստարտափերները հնարավորություն ունեն ներկայացնելու իրենց նախագծերը և աջակցություն ստանալ։ Այս միջոցառումների շարքին են պատկանում «Սևան Ստարտափ Սամմիթը» և «Սիսայդ Ստարտափ Սամմիթը»։ 

### Seaside Startup Summit

«Սիսայդ Ստարտափ Սամմիթը» միկրո-աքսելերացիոն միջազգային հարթակ է, որը որը գրավում է ստարտափների հիմնադիրներին, առաջատար հրեշտակ ներդրողներին, վենչուրային կապիտալիստներին, ձեռնարկատերերին և քաղաքականություն մշակողներին, ովքեր ցանկանում են փոխակերպել իրենց միջավայրը ձեռներեցության միջոցով։ Միջոցառումն իրականացվել է Հնդկաստանի Գոա քաղաքում 2018 թվականին, ԱՄԷ-ում 2019 թվականին և 2024 թվականին ։

Ծանոթագրություններ
------------------

1. ↑  «Triple S Ventures» վենչուրային կազմակերպության համահիմնադիր և ղեկավար գործընկեր
2. ↑  «Ստարտափ Արմենիա հիմնադրամի համահիմնադիր». Արխիվացված է օրիգինալից 2020 թ․ հուլիսի 4-ին. Վերցված է 2020 թ․ հուլիսի 4-ին.
3. ↑  Սիսայդ Ստարտափ Սամմիթ
4. ↑  ««Ռենեսանս» մշակութային և ինտելեկտուալ հիմնադրամի փոխտնօրեն». Արխիվացված է օրիգինալից 2018 թ․ նոյեմբերի 27-ին. Վերցված է 2019 թ․ մարտի 12-ին.
5. ↑  «Ռենեսանս» Մշակութային և Ինտելեկտուալ հիմնադրամի պաշտոնական կայքը
6. ↑  «Սարոյան Հաուս» նախագծի հիմնադիրները
7. ↑  «Ստարտափ Արմենիա հիմնադրամի հիմնադիրները». Արխիվացված է օրիգինալից 2020 թ․ հուլիսի 4-ին. Վերցված է 2020 թ․ հուլիսի 4-ին.
8. ↑  ««Ռենեսանս» մշակութային և ինտելեկտուալ հիմնադրամը աջակցում է մի շարք նախագծերի». Արխիվացված է օրիգինալից 2019 թ․ ապրիլի 15-ին. Վերցված է 2019 թ․ մարտի 12-ին.
9. ↑  Սարոյանի Տուն-թանգարանը կբացվի 2018 թվականին
10. ↑  «Սարոյան Հաուս» նախագծի պաշտոնական կայքը
11. ↑  Սարոյանը «կվերադառնա» Ֆրեզնոյի իր տուն
12. ↑  «Սարոյան Հաուս» նախագծի օժանդակությամբ Ֆրեզնոյում կբացվի Սարոյանի տուն-թանգարանը
13. ↑  Ֆրեզնոյում բացվում է Սարոյանի տուն-թանգարանը
14. ↑  «Սարոյան հաուս» նախագիծը գրողի ծննդյան օրը ներկայացնում է նրա տուն-թանգարանի հայեցակարգը
15. ↑  Պոստ Ֆակտում. Սարոյանի վերածնունդը
16. ↑  Տուն-թանգարանի բացումը Ֆրեզնո քաղաքում
17. ↑  Ստարտափ Արմենիա հիմնդադրամի մասին
18. ↑  «Ստարտափ Արմենիա հիմնադրամի պաշտոնական կայքը». Արխիվացված է օրիգինալից 2020 թ․ հուլիսի 4-ին. Վերցված է 2020 թ․ հուլիսի 4-ին.
19. ↑  Sevan Startup Summit կաջակցի նորաստեղծ ստարտափների կայացմանը
20. ↑  «Սիսայդ Ստարտափ Սամմիթ»
21. ↑  «Սևան Ստարտափ Սամմիթ»-ը՝ նաեւ Հնդկաստանում
22. ↑  Սևանում մեկնարկած Ստարտափ Սամմիթը կանցկացվի նաև Գոայում
23. ↑  Startup Summit UAE 2024» վրանային բիզնես ֆորումն ամփոփում է մրցույթի հաղթողներին

«Seaside Startup Summit UAE 2024» վրանային բիզնես ֆորումն ամփոփում է մրցույթի հաղթողներին]</ref>